## Rješenje kojim se društvu Victoria osiguranje d.d. "u osnivanju" Zagreb, daje dozvola za sklapanje i ispunjavanje ugovora o neživotnom osiguranju u vrstama osiguranja

### NN 145/2008 (15.12.2008.), Rješenje kojim se društvu Victoria osiguranje d.d. "u osnivanju" Zagreb, daje dozvola za sklapanje i ispunjavanje ugovora o neživotnom osiguranju u vrstama osiguranja

HRVATSKA AGENCIJA ZA NADZOR FINANCIJSKIH USLUGA

4002

Na temelju odredbi članka 15. stavak 1. točka 4. alineja 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) i odredbi članka 21. stavak 1., članka 22. stavak 5., članka 60. stavka 1. i 3. te članka 28. stavka 5. i 8. Zakona o osiguranju (»Narodne novine« broj 151/05), Uprava Hrvatske agencije za nadzor financijskih usluga, odlučujući o zahtjevu osnivača društva Victoria osiguranje d.d. »u osnivanju«, Zagreb, Radnička cesta 80/16, za izdavanje dozvole za obavljanje poslova osiguranja, te zahtjevu društva Ergo International AG, Victoriaplatz 2, 40198 Düsseldorf, Republika Njemačka, društva Victoria-volksbanken Versicherungsaktiengesellschaft, Schottengasse 10,1013 Beč, Republika Austrija i društva Österreichische Volksbanken-Aktiengesellschaft, Kolingasse 19.1090, Beč, Republika Austrija za izdavanje odobrenja za stjecanje kvalificiranog udjela u društvu Victoria osiguranje d.d. »u osnivanju«, i zahtjevima nadzornog odbora društva Victoria životno osiguranje d.d. »u osnivanju«, Zagreb, Radnička cesta 80/16, za izdavanje odobrenja za obavljanje funkcije člana uprave, svi zastupani po punomoćnicima odvjetnicima Damiru Kramariću iz Zagreba, Bužanova 4 i Vladimiru Peneziću iz Zagreba, Radnička cesta 80/13, na sjednici održanoj 4. prosinca 2008. donijela je

RJEŠENJE

I. Društvu Victoria osiguranje d.d. »u osnivanju« Zagreb, Radnička cesta 80/16, daje se dozvola za sklapanje i ispunjavanje ugovora o neživotnom osiguranju u vrstama osiguranja:

– osiguranje od nezgode,

– osiguranje od požara i elementarnih šteta,

– ostala osiguranja imovine.

II. Društvu Ergo International AG, Victoriaplatz 2, 40198 Düsseldorf, Republika Njemačka, daje se odobrenje za stjecanje kvalificiranog udjela od preko 50% u glasačkim pravima i temeljnom kapitalu društva Victoria osiguranje d.d. »u osnivanju« Zagreb, Radnička cesta 80/16.

III. Društvu Victoria-volksbanken Versicherungsaktiengesellschaft, Schottengasse 10, 1013 Beč, Republika Austrija, daje se odobrenje za stjecanje kvalificiranog udjela od preko 20% u glasačkim pravima i temeljnom kapitalu društva Victoria osiguranje d.d. »u osnivanju« Zagreb, Radnička cesta 80/16.

IV. Društvu Österreichische Volksbanken-Aktiengesellschaft, Kolingasse 19, 1090 Beč, Republika Austrija, daje se odobrenje za stjecanje kvalificiranog udjela od preko 20% u glasačkim pravima i temeljnom kapitalu društva Victoria osiguranje d.d. »u osnivanju« Zagreb, Radnička cesta 80/16.

V. Kseniji Sanjković iz Zagreba, Davorina Bazjanca 19, rođenoj 31. ožujka 1975. u Zagrebu, daje se odobrenje za obavljanje funkcije člana Uprave društva Victoria osiguranje d.d. »u osnivanju« Zagreb, Radnička cesta 80/16.

VI. Petri Barth iz Beča, Brigittaplatz 1-2/3/10, Republika Austrija, rođenoj 23. prosinca 1977. u Beču, Republika Austrija, daje se odobrenje za obavljanje funkcije člana Uprave društva Victoria osiguranje d.d. »u osnivanju« Zagreb, Radnička cesta 80/16.

VII. Izreka ovog rješenja objavit će se u »Narodnim novinama«.

Klasa: UP/I-453-02/07-30/62

Urbroj: 326-112-08-46

Zagreb, 5. prosinca 2008.

Član Uprave
Ivica Letinić, v. r.

Rješenje, NN 145/2008-4002